Una din cele mai bune jucătoare de handbal din toate timpurile, Radulović a fost votată Cel mai bun handbalist al anului-IHF în 2000 și 2003 de către Federația Internațională de Handbal și a devenit prima, iar până în prezent singura handbalistă căreia i-a fost decernat prestigiosul premiu de două ori. La nivel de club, în afara unui mare număr de succese domestice, ea a cucerit fiecare cupă europeană importantă, inclusiv Liga Campionilor EHF în 1999. Ea a obținut o medalie olimpică de argint în 2000, cu echipa națională a Ungariei, și o medalie de argint la Campionatul Mondial din 2003. La Campionatul European din 2004, desfășurat în Ungaria, Radulović a câștigat medalia de bronz după ce echipa sa a învins cu 29-25 Rusia în meciul pentru locurile 3-4.